এক সময় পিতলে নির্মিত সুউচ্চ প্রকাণ্ড গম্বুজটি সূর্যালোকে ঝলমল করত। তবে এখন সেই নান্দনিকতা নেই। স্থাপত্য শিল্পে তাক লাগানো এই মসজিদের আয়তন তিন গণ্ডার মতো। দানবীর মরহুম আবু সৈয়দ মিয়া এ মসজিদের পেছনে অনেক মেহনত করে গেছেন। মসজিদের বর্তমান মোতাওয়াল্লি মোজাহেরুল হক। দৃষ্টিনন্দন এই মসজিদের সাথে জড়িয়ে আছে বাংলাদেশের সাবেক রাষ্ট্রপতি জিয়াউর রহমানেরও স্মৃতি। ১৯৮১ সালের ৩০ মে এখানে জীবনের শেষ জুমার নামাজ আদায় করেছিলেন তৎকালীন রাষ্ট্রপতি জিয়াউর রহমান। এর মাত্র ১৩ ঘণ্টা পরেই তিনি চট্টগ্রাম সার্কিট হাউজে শাহাদতবরণ করেন।